b'\n_START_ARTICLE_\nVebj\xc3\xb8rn S\xc3\xb8rum\n_START_SECTION_\nSesongen 2014/15\n_START_PARAGRAPH_\nS\xc3\xb8rum vant sprinten i 17-\xc3\xa5rsklassen under NM i rulleskiskyting 2014, og kom p\xc3\xa5 sjetteplass p\xc3\xa5 jaktstarten. deltok i 17-\xc3\xa5rsklassen under Junior-NM i skiskyting 2015, og vant der sprinten. P\xc3\xa5 normaldistansen kom han p\xc3\xa5 fjerdeplass, og han kom p\xc3\xa5 femteplass i stafetten sammen med Oppland SSK lag 1. Han deltok ogs\xc3\xa5 i NM i skiskyting 2015, der Oppland SSK lag 2 kom p\xc3\xa5 17.-plass i stafetten. Individuelt kom han p\xc3\xa5 28.-plass p\xc3\xa5 sprinten._NEWLINE_Han kom p\xc3\xa5 fjerdeplass sammenlagt i M17-klassen under Norgescupen i skiskyting for junior 2014/15, der Magnus B\xc3\xb8e vant.\n_START_SECTION_\nSesongen 2015/16\n_START_PARAGRAPH_\nHan vant sprinten i 18-\xc3\xa5rsklassen under NM i rulleskiskyting 2015 i august 2015, og han vant ogs\xc3\xa5 jaktstarten. Han kom p\xc3\xa5 18.-plass p\xc3\xa5 normaldistansen i M18-klassen under Junior-NM i skiskyting 2016, og kom p\xc3\xa5 \xc3\xa5ttendeplass p\xc3\xa5 sprinten. P\xc3\xa5 stafetten kom han p\xc3\xa5 fjerdeplass i klassen M17-18, sammen med Oppland SSK lag 1. _NEWLINE_I Norgescupen i skiskyting for junior 2015/16 kom han p\xc3\xa5 andreplass i klassen M18, bak J\xc3\xb8rgen Krogs\xc3\xa6ter. S\xc3\xb8rum vant fire av norgescuprennene.\n_START_SECTION_\nSesongen 2016/17\n_START_PARAGRAPH_\nUnder NM i rulleskiskyting 2016 i september kom han p\xc3\xa5 sjetteplass p\xc3\xa5 sprinten i M19-klassen, og kom p\xc3\xa5 tredjeplass i jaktstarten. Han deltok i M19-klassen i Junior-NM i skiskyting 2017, der han fikk s\xc3\xb8lv p\xc3\xa5 sprinten, bak J\xc3\xb8rgen Krogs\xc3\xa6ter, og han kom p\xc3\xa5 femteplass p\xc3\xa5 normaldistansen. Oppland SSK kom p\xc3\xa5 fjerdeplass i stafetten i klassen 17-21 \xc3\xa5r. I NM i skiskyting 2017 kom han p\xc3\xa5 95.-plass p\xc3\xa5 sprinten. I februar deltok han i Junior-VM i skiskyting 2017, der han var med p\xc3\xa5 Norges lag som vant 3 x 7,5 km stafett i ungdomsklassen. Individuelt kom han p\xc3\xa5 39.-plass p\xc3\xa5 normaldistansen, 27.-plass p\xc3\xa5 sprinten og \xc3\xa5ttendeplass p\xc3\xa5 jaktstarten. _NEWLINE_Han kom p\xc3\xa5 tiendeplass i M19-klassen under Norgescupen i skiskyting for junior 2016/17, etter to andreplasser som beste enkeltresultater.\n_START_SECTION_\nSesongen 2017/18\n_START_PARAGRAPH_\nHan deltok i klassen M20-21 \xc3\xa5r under NM i rulleskiskyting 2017 i september, og kom der p\xc3\xa5 12.-plass p\xc3\xa5 fellesstarten og femteplass p\xc3\xa5 sprinten. Han kom p\xc3\xa5 niendeplass p\xc3\xa5 fellesstarten i klassen M20-21 \xc3\xa5r under Junior-NM i skiskyting 2018, og kom p\xc3\xa5 ellevteplass p\xc3\xa5 sprinten. Oppland SSK lag 1 kom p\xc3\xa5 fjerdeplass i stafetten, med S\xc3\xb8rum p\xc3\xa5 laget. Han vant den samme klassen under Norgescupen i skiskyting for junior 2017/18, to poeng foran J\xc3\xb8rgen Krogs\xc3\xa6ter.\n_START_SECTION_\nSesongen 2018/19\n_START_PARAGRAPH_\nNM i rulleskiskyting 2018 ble arrangert i september, og S\xc3\xb8rum kom p\xc3\xa5 femteplass p\xc3\xa5 sprinten i klassen M20-21, men fullf\xc3\xb8rte ikke fellesstarten. Han markerte seg under sesong\xc3\xa5pningen i skiskyting p\xc3\xa5 Sjusj\xc3\xb8en, der han kom p\xc3\xa5 sjuendeplass p\xc3\xa5 sprinten og 31.-plass p\xc3\xa5 fellesstarten. Han deltok i NM i skiskyting 2019, og kom der p\xc3\xa5 16.-plass p\xc3\xa5 sprinten. _NEWLINE_I Junior-NM i skiskyting 2019 vant han normaldistansen i klassen M20-21. Han vant sprinten og jaktstarten under Junior-VM i skiskyting 2019, og kom p\xc3\xa5 73.-plass p\xc3\xa5 normaldistansen. Norge kom der p\xc3\xa5 fjerdeplass p\xc3\xa5 stafetten. Han deltok ogs\xc3\xa5 i Junior-EM i skiskyting 2019, kom kom der p\xc3\xa5 andreplass p\xc3\xa5 normaldistansen, bak Tim Grotian fra Tyskland, og han fikk ogs\xc3\xa5 s\xc3\xb8lv p\xc3\xa5 miksstafetten sammen med Hilde Fosse, Randi Sollid Nordvang og Sivert Bakken. Han kom p\xc3\xa5 sjetteplass p\xc3\xa5 sprinten og 17.-plass p\xc3\xa5 den p\xc3\xa5f\xc3\xb8lgende jaktstarten. _NEWLINE_Han kom p\xc3\xa5 tiendeplass i klassen M20-21 under Norgescupen i skiskyting for junior 2018/19, og i IBU-cupen for junior 2018/19 kom han p\xc3\xa5 \xc3\xa5ttendeplass sammenlag, 13.-plass i individuell start, 15.-plass i sprint og \xc3\xa5ttendeplass p\xc3\xa5 jaktstart.'